
	COMISIA PENTRU ADMINISTRAŢIE PUBLICĂ,

AMENAJAREA TERITORIULUI ŞI ECHILIBRU ECOLOGIC 


	Bucureşti,
	  20.04.2010

	Nr.
	  26/1070



Către,
BIROUL PERMANENT AL CAMEREI DEPUTAŢILOR


Vă înaintăm, alăturat, Raportul asupra propunerii legislative privind schimbarea denumirii comunei Ciuhoi, judeţul Bihor precum şi reşedinţei de comună, trimisă comisiei în vederea dezbaterii pe fond, cu adresa nr.Pl.x.48 din  7 aprilie 2010.
PREŞEDINTE,

Sulfina BARBU

Comisia pentru administraţie publică, amenajarea teritoriului şi echilibru ecologic

Telefon: 414-1125, 414-1126; Fax: 314.69.34; e-mail: cp06@cdep.ro

COMISIA PENTRU ADMINISTRAŢIE PUBLICĂ, AMENAJAREA TERITORIULUI ŞI ECHILIBRU ECOLOGIC

	Bucureşti,
	20.04.2010

	Nr.
	 26/1070


R A P O R T

asupra propunerii legislative privind schimbarea denumirii comunei Ciuhoi, judeţul Bihor precum şi reşedinţei de comună

În conformitate cu prevederile art.95 din Regulamentul Camerei Deputaţilor, republicat, Comisia pentru administraţie publică, amenajarea teritoriului şi echilibru ecologic a fost sesizată, prin adresa nr.Pl.x 48 din 7 aprilie 2010, cu dezbaterea pe fond, în procedură obişnuită, a propunerii legislative privind schimbarea denumirii comunei Ciuhoi, judeţul Bihor precum şi reşedinţei de comună, înregistrată cu nr.26/1070 din 7 aprilie 2010.

La întocmirea prezentului raport Comisia a avut în vedere:

· avizul favorabil al Consiliului Legislativ (nr.316/29.03.2010);
· avizul favorabil al Comisiei juridice, de disciplină şi imunităţi

Propunerea legislativă are ca obiect de reglementare schimbarea denumirii comunei Ciuhoi, judeţul Bihor, în „Sâniob”, precum şi schimbarea reşedinţei acestei comune, care se stabileşte în satul Sâniob.



La lucrările comisiei au fost prezenţi 30 deputaţi, din totalul de 33 membri ai comisiei.


La dezbaterile care au avut loc în şedinţa comisiei din 20 aprilie 2010 au participat, în conformitate cu prevederile art.54 şi 55 din Regulamentul Camerei Deputaţilor, republicat, în calitate de invitată, domnul Marius Martinescu – secretar de stat din partea Ministerului Administraţiei şi Internelor, iar din partea iniţiatorilor domnul Petru Lakatos – deputat UDMR de Bihor.
Raportul comisiei a fost adoptat cu unanimitate de voturi.

În urma examinării intervenţiei legislative şi a opiniilor exprimate de către membrii Comisiei, s-a hotărât, cu unanimitate de voturi, să se supună plenului Camerei Deputaţilor, aprobarea  propunerii legislative privind schimbarea denumirii comunei Ciuhoi, judeţul Bihor precum şi reşedinţei de comună, cu un amendament admis prezentat în anexa la prezentul raport.

Potrivit dispoziţiilor art.75 din Constituţia României, republicată, şi ale art.92 alin.(8) pct.2 din Regulamentul Camerei Deputaţilor, republicat, cu modificările ulterioare, Camera Deputaţilor este prima Cameră sesizată.


În raport cu obiectul şi conţinutul reglementării, propunerea legislativă face parte din categoria legilor organice.

	

PREŞEDINTE,
	

SECRETAR,

	

Sulfina BARBU
	Mihai Cristian APOSTOLACHE


Întocmit,

Consilier

Sofia CHELARU

Anexa
Amendament admis

	Nr.

Crt.
	Text iniţial
	Amendament propus

 (autorul amendamentului)

	Motivare

	1.
	LEGE
privind schimbarea denumirii comunei Ciuhoi, judeţul Bihor precum şi a reşedinţei de comună
	LEGE

privind schimbarea denumirii şi a satului de reşedinţă ale comunei Ciuhoi, judeţul Bihor 
	Tehnică legislativă.

	2.
	Art.1. 
(1) Denumirea comunei Ciuhoi, judeţul Bihor, se schimbă în Sâniob.
(2) Satele componente ale comunei Sâniob sunt următoarele: Sâniob, Ciuhoi, Cenaloş şi Sfârnaş.

(3) Reşedinţa comunei Sâniob, judeţul Bihor, se stabileşte în satul Sâniob.

	Nemodificat.
	

	3.
	Art.2.

Anexa la Legea nr.2/1968 privind organizarea administrativă a teritoriului României, republicată în Buletinul Oficial al României, Partea I, nr.54 – 55 din 27 iulie 1981, cu modificările şi completările ulteriore, se modifică în mod corespunzător.
	Nemodificat.
	


	

PREŞEDINTE,
	

SECRETAR,

	

Sulfina BARBU
	Mihai Cristian APOSTOLACHE


Întocmit,

Consilier

Sofia CHELARU

1/5
PAGE  
5/5

[image: image2.png]